
REPUBLIKA HRVATSKA
OPĆINSKI KAZNENI SUD U ZAGREBU
ODJEL ZA MLADEŽ
Zagreb, Ilica-Selska, Ilica 207
Poslovni broj: Kvm-356/25-10	                  	        	 Kzd-21

R E P U B L I K A  H R V A T S K A
                                                  
R J E Š E NJ E

Općinski kazneni sud u Zagrebu, Odjel za mladež, u vijeću sastavljenom od sudaca tog suda, Ike Peranović, sutkinje za mladež i predsjednice vijeća, te Maje Ivanović i Krune Mittermayera, članova vijeća, uz sudjelovanje sudske savjetnice Barbare Šiprak Fadljević kao zapisničarke, u kaznenom predmetu protiv osuđenog S. R. kaznenog djela iz članka 172. stavka 2. Kaznenog zakona ("Narodne novine" broj 125/11, 144/12, 56/15, 61/15, 101/17, 118/18 i 126/19 - dalje u tekstu: KZ/11), na temelju optužnice Općinskog kaznenog državnog odvjetništva u Zagrebu (dalje u tekstu: OKDO Zagreb) od 13. svibnja 2021., broj: KOz-DO-21, odlučujući o prijedlogu za opoziv uvjetne osude, na sjednici vijeća održanoj 19. studenog 2025., 

r i j e š i o  j e 

Na temelju članka 564. stavka 4. Zakona o kaznenom postupku ("Narodne novine" broj 152/08, 76/09, 80/11, 91/12, 143/12, 56/13, 145/13, 152/14, 70/17, 126/19, 80/22 i 36/24 - dalje u tekstu: ZKP/08) u vezi s člankom 58. stavcima 5. i 8. KZ/11 obustavlja se postupak za opoziv uvjetne osude protiv osuđenog S. R., OIB:, u, s prebivalištem u, , koja mu je izrečena presudom ovog suda kojom je izdan kazneni nalog od 15. lipnja 2021., poslovni broj: Kzd-/21-2, pravomoćnom 4. veljače 2022. 

Obrazloženje
	
1. Presudom Odjela za mladež Općinskog kaznenog suda u Zagrebu od 15. lipnja 2021., poslovni broj: Kzd-/21-2, pravomoćnom i izvršnom 4. veljače 2022., izdan je kazneni nalog protiv optuženog S. R. zbog počinjenja četiri kaznena djela povrede dužnosti uzdržavanja iz članka 172. stavaka 1. i 2. KZ/11 te je osuđen na jedinstvenu kaznu zatvora u trajanju od 1 (jedne) godine s time da mu je, na temelju članka 56. KZ/11, izrečena uvjetna osuda na način da se kazna neće izvršiti ako u vremenu provjeravanja od 4 (četiri) godine ne počini novo kazneno djelo. Na temelju članka 62. stavka 1. točke 1. KZ/11 naložena mu je posebna obveza ispunjavanja obveze uzdržavanja na način da u roku od 2 (dvije) godine i 6 (šest) mjeseci ispuni dospjelu obvezu uzdržavanja prema, i, svakome u iznosu od 94.125,00 kuna, i prema u iznosu od 71.625,00 kuna. Na temelju članka 58. stavka 5. KZ/11 određeno je da sud može opozvati uvjetnu osudu i odrediti izvršenje izrečene kazne zatvora ako optuženik u roku koji mu je određen ne izvrši u potpunosti ili u većoj mjeri obvezu iz članka 62. stavka 2. točke 10. KZ/11 ili ju teško ili uporno krši. Na temelju članka 145. stavka 2. točke 6. ZKP/08 određeno je da je optuženik u roku od 15 (petnaest) dana dužan nadoknaditi troškove kaznenog postupka u iznosu od 500,00 (pet stotina) kuna. 

2. Zakonska zastupnica oštećenika, je podneskom koji je kod ovog suda zaprimljen 8. listopada 2024. podnijela prijedlog za opoziv uvjetne osude zbog neizvršavanja posebne obveze koja je presudom naložena osuđeniku. 

3. Dana 27. siječnja 2025. donesena je presuda ovog suda, poslovni broj: Kvm-24-4, kojom je osuđeniku uvjetna osuda opozvana, a protiv koje je branitelj po službenoj dužnosti osuđenika, odvjetnik Zlatko Sambolić, podnio žalbu. Navedena presuda ukinuta je rješenjem Županijskog suda u Velikoj Gorici od 1. kolovoza 2025., poslovni broj: Kžzd-/2025-4, koje je kod ovog suda zaprimljeno 12. kolovoza 2025., te je predmet upućen prvostupanjskom sudu na ponovno odlučivanje. 

4. U ponovljenom postupku utvrđeno je da je presudom u odnosu na koju je pokrenut ovaj postupak opoziva uvjetne osude osuđeniku određen rok za izvršenje posebne obveze u trajanju od 2 (dvije) godine i 6 (šest) mjeseci, a koji rok je počeo teći od dana pravomoćnosti i izvršnosti presude, odnosno od 4. veljače 2022. Slijedom navedenog, utvrđeno je da je rok za izvršenje posebne obveze iz presude od 15. lipnja 2021. istekao 4. kolovoza 2024.

5. Člankom 58. stavkom 5. KZ/11 propisano je da sud može opozvati uvjetnu osudu i odrediti izvršenje izrečene kazne osuđeniku koji bez opravdanog razloga krši obvezu koja mu je određena sigurnosnom mjerom izrečenom uz uvjetnu osudu ili u roku koji mu je određen ne izvrši u potpunosti ili većoj mjeri posebne obveze ili ih teško ili uporno krši ili ustrajno izbjegava provođenje zaštitnog nadzora. Ako se utvrdi da počinitelj obveze nije izvršio iz opravdanih razloga ili da je iz opravdanih razloga izbjegavao zaštitni nadzor, sud može obveze zamijeniti drugima ili mu izreći zaštitni nadzor ako ga do tada nije imao, ili ga može osloboditi obveza, odnosno zaštitnog nadzora, ili mu može produljiti rok za izvršenje izrečenih obveza ili zaštitnog nadzora. Člankom 58. stavkom 8. KZ/11 propisano je da se u tim slučajevima uvjetna osuda ne može opozvati nakon što je proteklo godinu dana od isteka roka određenog za izvršavanje obveza. 

6. Člankom 564. stavkom 4. ZKP/08 propisano je da će sud, ako utvrdi da osuđenik nije udovoljio obvezi koja mu je bila određena presudom, donijeti presudu kojom će opozvati djelomičnu uvjetnu odnosno djelomičnu uvjetnu osudu i odrediti izvršenje izrečene kazne kod uvjetne, odnosno uvjetovanog dijela kazne kod djelomične uvjetne osude, ili odrediti novi rok za udovoljenje obvezi, ili tu obvezu zamijeniti drugom ili osuđenika osloboditi obveze. Ako sud ustanovi da nema osnove za donošenje koje od tih odluka, rješenjem će obustaviti postupak za opoziv uvjetne, odnosno djelomične uvjetne osude.

7. Kako je čitanjem spisa utvrđeno da se uvjetna osuda zbog neizvršavanja posebne obveze mogla opozvati do 4. kolovoza 2025., a koji rok je istekao, odnosno da više nema osnove za donošenje odluke o opozivu uvjetne osude, to je ovo vijeće odlučilo postupak za opoziv uvjetne osude obustaviti na temelju zakonskih odredbi citiranih u izreci rješenja. 

U Zagrebu 19. studenog 2025.

										



Predsjednica vijeća:
						                   			Ika Peranović



























UPUTA O PRAVNOM LIJEKU:
Protiv ovog rješenja stranke mogu podnijeti žalbu u roku od 3 (tri) dana računajući od primitka rješenja. O žalbi odlučuje Županijski sud u Zagrebu, a podnosi se pisanim putem ovom sudu u dovoljnom broju istovjetnih primjeraka za sud i suprotnu stranu.

DNA:
1. OKDO Zagreb na broj KOz-DO-/21
2. Osuđeni S.R. - Kie
3. Branitelj po službenoj dužnosti, odvjetnik Zlatko Sambolić
4. ZZ maloljetnih oštećenika, - 
5. U spis

